用明有携酒賞梅之約久而未至復和以督之
作者：胡寅
朝代：宋

paragraphs: 美酒名花並，無情即易忘。
小槽應注瀑，大樹欲殘籹。
雖則通達道，其如隔繚牆。
寄人慚大庾，求伴媿高陽。
好傍枝間醉，時聞盞面香。
已勤賡唱久，未覩肆筵長。
月下疎疎映，風餘片片狂。
可憐花似雪，那得酒如湘。
夢作瑶林去，斟浮玉斚光。
八仙當避席，百卉定羞芳。
莫待松醪碧，休尋蜜萼黄。
風流貴公子，火急傚原嘗。